РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/342-19

12. децембар 2019. године

Б е о г р а д

**З А П И С Н И К**

**73. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 11. ДЕЦЕМБРА 2019. ГОДИНЕ**

Седница је почела у 9,30 часова.

Седници је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, др Александар Мартиновић, Милетић Михајловић, Јован Палалић, др Балинт Пастор и Марко Парезановић.

Осим чланова Одбора, седници је присуствовала и Александра Мајкић, заменик члана Биљане Пантић Пиља.

Седници нису присуствовали чланови Одбора: Жарко Мићин, Наташа Мићић, Вјерица Радета, Душан Петровић, Срето Перић и Татјана Мацура, нити њихови заменици.

Седници је присуствовао и Јован Ћосић, помоћник министра правде.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **већином гласова** утврдили у следећи

Д н е в н и р е д:

1. Разматрање Предлога закона о изменама и допунама Закона о спречавању корупције, који је поднела Влада (број 011-2819/19 од 14. новембра 2019. године), у појединостима;
2. Разматрање Предлога закона о изменама и допунама Закона о Агенцији за борбу против корупције, који је поднела Влада (број 011-2818/19 од 14. новембра 2019. године), у појединостима;
3. Разматрање Предлога закона о допунама Закона о прекршајима, који је поднела Влада (број 7-2665/19 од 25. октобра 2019. године), у начелу;
4. Утврђивање Предлога одлуке о именовању чланова Надзорног одбора.

**ПРВА ТАЧКА** - Разматрање Предлога закона о изменама и допунама Закона о спречавању корупције, који је поднела Влада (број 011-2819/19 од 14. новембра 2019. године), у појединостима.

**Петар Петровић** је обавестио присутне да је на Предлог закона о изменама и допунама Закона о спречавању корупције поднето укупно 23 амандмана од којих Влада Републике Србије није прихватила ни један амандман, након чега је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

Да Одбородлучи да предложи Народној скупштини да **ОДБИЈЕ** следеће амандмане:

- на члан 1. који је поднела народни посланик Вјерица Радета;

- на члан 1. који је поднео народни посланик Александар Шешељ;

- на члан 1. који је поднео народни посланик Срето Перић;

- на члан 2. који је поднео народни посланик Петар Јојић;

- на члан 2. који је поднела народни посланик Олена Папуга;

- на члан 2. који је поднео народни посланик Зоран Живковић;

- на члан 2. који је поднео народни посланик Маријан Ристичевић;

- на члан 2. који је поднео народни посланик Дубравко Бојић;

- на члан 2. који је поднео народни посланик Милорад Мирчић;

- на члан 2. који је поднео народни посланик Александар Шешељ;

- на члан 2. који је поднела народни посланик Ружица Николић;

- на члан 2. који је поднела народни посланик Вјерица Радета;

- на члан 2. који су заједно поднели народни посланици Владимир Ђурић, Татјана Мацура, Александар Стевановић, Немања Радојевић и Љупка Михајловска;

- после члана 2. додаје се нови члан 3. који је поднела народни посланик Олена Папуга;

- на члан 3. који је поднео народни посланик Александар Шешељ;

- на члан 3. који је поднела народни посланик Олена Папуга;

- на члан 3. који је поднео народни посланик Зоран Живковић;

- на члан 3. који је поднео народни посланик Немања Шаровић;

- на члан 3. који су заједно поднели народни посланици Владимир Ђурић, Татјана

Мацура, Александар Стевановић, Немања Радојевић и Љупка Михајловска;

- на члан 3. који је поднео народни посланик Милорад Мирчић;

- на члан 4. који је поднела народни посланик Наташа Јовановић;

- на члан 4. који је поднео народни посланик Маријан Ристичевић;

- на члан 4. који је поднела народни посланик Вјерица Радета.

Чланови и заменици чланова Одбора су **већином гласова** прихватилиовај предлог.

Да Одбор на основу члана 157. став 6. и члана 161. став 1. Пословника Народне скупштине, поднесе следећи амандман: Члан 2. Предлога закона мења се и гласи:

„Члан 2.

У члану 50. став 2. мења се и гласи:

„Јавни функционер не може да користи јавне ресурсе за промоцију политичких странака, односно политичких субјеката, под чиме се посебно подразумева коришћење јавних ресурса у сврху јавног представљања учесника у изборима и њихових изборних програма, позивања бирача да за њих гласају на изборима, oдносно да бојкотују изборе, као и коришћење јавних ресурса за друге видове политичких активности, као што су рад са бирачима и чланством, организовање и одржавање скупова и промоција, израда и подела рекламног материјала, брошура, лифлета и публикација, политичко оглашавање, истраживање јавног мњења, медијске, маркетиншке и консултантске услуге и спровођење обука за страначке активности.ˮ

После става 4. додаје се нови став 5. који гласи:

„Јавни функционер не може да користи јавне скупове на којима учествује и сусрете које има у својству јавног функционера, за промоцију политичких странака, односно политичких субјеката, под чиме се посебно подразумева коришћење тих јавних скупова и сусрета за јавно представљање учесника у изборима и њихових изборних програма, позивање бирача да за њих гласају на одређеним изборима, oдносно да бојкотују изборе.ˮ

Досадашњи став 5. постаје став 6.

После става 6. додаје се став 7. који гласи:

„У току изборне кампање, у поступку из члана 78. ст. 1. и 2. овог закона, у коме одлучује да ли постоји повреда из ст. 1, 2, 4. и 5. овог члана, Агенција одлучује у року од пет дана од дана покретања поступка по службеној дужности, односно од дана пријема пријаве правног или физичког лица.”

О б р а з л о ж е њ е

Предложеним амандманом врши се усклађивање са Предлогом закона о изменама и допунама Закона о финансирању политичких активности, тако што се уводи обавеза Агенције, да у току изборне кампање одлучи о повреди из овог члана закона од стране јавног функционера, у року од пет дана од дана покретања поступка по службеној дужности, односно од дана пријема пријаве правног или физичког лица.

Чланови и заменици чланова Одбора су **већином гласова** прихватилиовај предлог.

Да за известиоца Одбора на седници Народне скупштине одређен је Петар Петровић, председник Одбора.

Чланови и заменици чланова Одбора су **већином гласова** прихватилиовај предлог.

**ДРУГА ТАЧКА -** Разматрање Предлога закона о изменама и допунама Закона о Агенцији за борбу против корупције, који је поднела Влада (број 011-2818/19 од 14. новембра 2019. године), у појединостима.

**Петар Петровић** је обавестио присутне да је на Предлог закона о изменама и допунама Закона о Агенцији за борбу против корупције поднето укупно 21 амандмана од којих Влада Републике Србије није прихватила ни један амандман, након чега је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

Да Одбородлучи да предложи Народној скупштини да **ОДБИЈЕ** следеће амандмане:

- на члан 1. који је поднела народни посланик Вјерица Радета;

- на члан 1. који је са исправком поднео народни посланик Срето Перић;

- на члан 2. који је поднео народни посланик Петар Јојић;

- на члан 2. који је поднела народни посланик Олена Папуга;

- на члан 2. који је поднео народни посланик Зоран Живковић;

- на члан 2. који је поднео народни посланик Маријан Ристичевић;

- на члан 2. који је поднео народни посланик Дубравко Бојић;

- на члан 2. који је поднео народни посланик Милорад Мирчић;

- на члан 2. који је поднео народни посланик Александар Шешељ;

- на члан 2. који је поднела народни посланик Ружица Николић;

- на члан 2. који је поднела народни посланик Вјерица Радета;

- на члан 2. који су заједно поднели народни посланици Владимир Ђурић, Татјана Мацура, Александар Стевановић, Немања Радојевић и Љупка Михајловска;

- после члана 2. додаје се нови члан 3. који је поднела народни посланик Олена Папуга;

- на члан 3. који је поднео народни посланик Александар Шешељ;

- на члан 3. који је поднела народни посланик Олена Папуга;

- на члан 3. који је поднео народни посланик Зоран Живковић.

- на члан 3. који су заједно поднели народни посланици Владимир Ђурић, Татјана Мацура, Александар Стевановић, Немања Радојевић и Љупка Михајловска;

- на члан 3. који је поднео народни посланик Немања Шаровић;

- на члан 3. који је поднео народни посланик Милорад Мирчић;

- на члан 4. који је поднела народни посланик Наташа Јовановић;

- на члан 4. који је поднео народни посланик Маријан Ристичевић.

Чланови и заменици чланова Одбора су **једногласно** прихватилиовај предлог.

Да Одбор на основу члана 157. став 6. и члана 161. став 1. Пословника Народне скупштине, поднесе следећи амандман: Члан 2. Предлога закона мења се и гласи:

„Члан 2.

У члану 29. став 2. мења се и гласи:

„Функционер не може да користи јавне ресурсе за промоцију политичких странака, односно политичких субјеката, под чиме се посебно подразумева коришћење јавних ресурса у сврху јавног представљања учесника у изборима и њихових изборних програма, позивања бирача да за њих гласају на изборима, oдносно да бојкотују изборе, као и коришћење јавних ресурса за друге видове политичких активности, као што су рад са бирачима и чланством, организовање и одржавање скупова и промоција, израда и подела рекламног материјала, брошура, лифлета и публикација, политичко оглашавање, истраживање јавног мњења, медијске, маркетиншке и консултантске услуге и спровођење обука за страначке активности.ˮ

После става 4. додаје се нови став 5. који гласи:

„Функционер не може да користи јавне скупове на којима учествује и сусрете које има у својству функционера, за промоцију политичких странака, односно политичких субјеката, под чиме се посебно подразумева коришћење тих јавних скупова и сусрета за јавно представљање учесника у изборима и њихових изборних програма, позивање бирача да за њих гласају на одређеним изборима, oдносно да бојкотују изборе.ˮ

Досадашњи став 5. постаје став 6.

После става 6. додаје се став 7. који гласи:

„У току изборне кампање, у поступку из члана 50. ст. 1. и 2. овог закона, у коме одлучује да ли постоји повреда из ст. 1, 2, 4. и 5. овог члана, Агенција одлучује у року од пет дана од дана покретања поступка по службеној дужности, односно од дана пријема пријаве правног или физичког лица.”

О б р а з л о ж е њ е

Предложеним амандманом врши се усклађивање са Предлогом закона о изменама и допунама Закона о финансирању политичких активности, тако што се уводи обавеза Агенције, да у току изборне кампање одлучи о повреди из овог члана закона од стране функционера, у року од пет дана од дана покретања поступка по службеној дужности, односно од дана пријема пријаве правног или физичког лица.

Чланови и заменици чланова Одбора су **једногласно** прихватилиовај предлог.

Да за известиоца Одбора на седници Народне скупштине одређен је Петар Петровић, председник Одбора.

Чланови и заменици чланова Одбора су **једногласно** прихватилиовај предлог.

**ТРЕЋА ТАЧКА** - Разматрање Предлога закона о допунама Закона о прекршајима, који је поднела Влада (број 7-2665/19 од 25. октобра 2019. године), у начелу.

**Петар Петровић** је отворио расправу у вези са овом тачком дневног реда, па како се нико није јавио за реч, закључио је гласање и предложио:

-да Одбор одлучи да предложи Народној скупштини да прихвати Предлога закона о допунама Закона о прекршајима, који је поднела Влада, у начелу;

-да за известиоца Одбора на седници Народне скупштине буде одређен Петар Петровић, председник Одбора.

Чланови и заменици чланова Одбора су **једногласно** прихватилиове предлоге.

**ЧЕТВРТА ТАЧКА -** Утврђивање Предлога одлуке о именовању чланова Надзорног одбора.

**Петар Петровић** је обавестио присутне да је чланом 99. Закона о избору народних прописано да у поступку спровођења избора општи надзор над поступцима политичких странака, кандидата и средстава јавног обавештавања у току изборних активности спроводи надзорни одбор; да надзорни одбора има десет чланова од којих половину чланова именује Народна скупштина Републике Србије на предлог Владе Републике Србије, а половину на предлог посланичких група у Народној скупштини Републике Србије из реда истакнутих јавних радника, под условом да они нису чланови органа политичких странака које учествују на изборима.

Рекао је да је Влада Републике Србије доставила Народној скупштини Закључак 24 Број: 119-12352/2019, од 6. децембра 2019. године, са предлогом чланова за именовање у надзорни одбор и то: проф. др Бранко М. Ракић, проф. др Миодраг Савовић, Ивона Пантелић, Јелена Миленковић Орлић и Александар Стаматовић, као и да су посланичке групе у Народној скупштини поднеле предлоге за чланове надзорног одбора и то: ПГ СНС предложила је Светислава Гонцића; ПГ АДП ЛСВ СДА Санџака предложила је Бранислава Кланшчека; ПГ „Странка модерне Србије“ предложила је Драгана Варагића; ПГ Српска радикална странка предложила је др Николу Жутића.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и предложио:

-Да Одбор констатује да су Влада Републике Србије и посланичке групе у Народној скупштини, у складу са чланом 99. став 2. Закона о избору народних посланика, као овлашћени предлагачи, поднели предлоге чланова за именовање у Надзорни одбор, који ће спроводити општи надзор над поступцима политичких странака, кандидата и средстава јавног обавештавања у току изборних активности.

-Да Одбор утврди Предлог одлуке о именовању следећих чланова Надзорног одборa: Светислав Гонцић, глумац, в.д. директора Установе културе „Вук Караџић“; Бранислав Кланшчек, продуцент; др Никола Жутић, научни саетник; Драган Варагић, дипл. саобраћајни инжењер; Ивана Радовановић, дипл. политиколог за међународне односе ; проф. др Бранко М. Ракић, редовни професор; проф. др Миодраг Савовић, саветник за правна питања; Ивона Пантелић, новинар-презентер; Јелена Миленковић Орлић, професор немачког језика и књижевности; Александар Стаматовић, првак Опере.

-Да ова одлука буде објављена у „Службеном гласнику Републике Србије“.

-Да за известиоца Одбора на седници Народне скупштине буде одређен Петар Петровић, председник Одбора.

Чланови и заменици чланова Одбора су **једногласно** прихватилиове предлоге.

Седница је завршена у 9,50 часова.

СЕКРЕТАР ПРЕДСЕДНИК

Сања Пецељ Петар Петровић